טייריק אוונס

טייריק ג'אמיר אוונס (באנגלית: Tyreke Jamir Evans; נולד ב-19 בספטמבר 1989 בצ'סטר שבפנסילבניה) הוא כדורסלן אמריקאי ששיחק בעמדת הקלע.

נעורים וקריירת מכללות
אוונס נולד וגדל בצ׳סטר, והחל לשחק כדורסל עבור קבוצת בית הספר התיכון "כריסטיאן אמריקן אקדמי" באסטון. במדי התיכון הוא הפגין יכולות עילאיות של קלע מצטיין ובעל יכולת טובה של החזקה בכדור, וקלע למעלה מ-3,000 נקודות במהלך קריירת התיכונים שלו. בעונתו האחרונה בכריסטיאן אמריקן, , הוא העמיד ממוצעים של 32.1 נקודות, 8.8 ריבאונדים ו-5.5 אסיסטים, ודורג על ידי כלי תקשורת רבים בין שחקני התיכונים המצטיינים בארצות הברית.

באפריל 2008 הודיע אוונס על הצטרפותו לקבוצת הכדורסל של אוניברסיטת ממפיס, לאחר ששקל גם מספר אוניברסיטאות אחרות. אוונס היה השחקן המוביל של האוניברסיטה בעונת ה"פרשמן" (כינוי לתלמיד בשנתו הראשונה באוניברסיטה) שלו, , והוביל את הקבוצה לרצף ניצחונות ארוך שהסתיים רק בהפסד לאוניברסיטת מיזורי בטורניר אליפות המכללות. הוא נבחר באותה עונה לפרשמן השנה מטעם התאחדות העיתונאים, והיה גם הפרשמן היחיד שהועמד לתואר שחקן השנה במכללות.

קריירה מקצועית
סקרמנטו קינגס
לאחר שנה אחת בלבד באוניברסיטה, אוונס העמיד עצמו לבחירה בדראפט ה-NBA 2009, ונבחר במקום הרביעי על ידי סקרמנטו קינגס. כבר מתחילת דרכו ב-NBA ביסס אוונס את מעמדו כרכז הפותח של סקרמנטו והפגין יכולת מרשימה, מה שהוביל לזכייתו בתואר "רוקי" החודש במערב בנובמבר. הוא אף הוביל את סקרמנטו לחזרה מפיגור של 35 הפרש מול שיקגו בולס, תוך שהוא קולע 23 נקודות. בהמשך העונה הוא השתתף במשחק המסורתי בין הרוקיז לשחקני השנה השנייה במסגרת סוף-שבוע האולסטאר. אוונס סיים את העונה עם ממוצעים של 20.1 נקודות, 5.3 ריבאונדים ו-5.8 אסיסטים, והיה לרוקי הרביעי בהיסטוריה שמסיים עם ממוצע 5-5-20, אחרי אוסקר רוברטסון, מייקל ג'ורדן ולברון ג'יימס. הוא זכה בתואר רוקי השנה ב-NBA.

ב-3 העונות הבאות בסקרמנטו רשם ממוצעים של 16.4 נקודות, 4.6 ריבאונדים ו-4.5 אסיסטים למשחק, והציג יכולת מאכזבת מעט ביחס לעונת הרוקי המרשימה שלו.

ניו אורלינס פליקנס
לקראת עונת  נשלח לניו אורלינס פליקנס בטרייד משולש בו רובין לופז הועבר לפורטלנד טרייל בלייזרס, וגריבס ואסקז נשלח לסקרמנטו.

החזרה לסקרמנטו
במהלך עונת , לאחר כ-3 וחצי עונות בניו אורלינס, נשלח אוונס בחזרה לסקרמנטו, יחד עם באדי הילד ולנגסטון גאלוויי, בתמורה לדמרקוס קאזינס ועומרי כספי.

ממפיס גריזליס
לקראת עונת  חתם על חוזה לעונה אחת בממפיס גריזליס, עבור כ-3.3 מיליון דולר.

אינדיאנה פייסרס
ביולי 2018 חתם על חוזה לעונה אחת באינדיאנה פייסרס, עבור כ-12.4 מיליון דולר. במאי 2019 הושעה מליגת ה-NBA לשנתיים בשל שימוש בחומרים אסורים.

סטטיסטיקות הקריירה ב-NBA
נכון לסוף עונת .

בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  סקרמנטו 72  72  37.2  0.458  0.255  0.748  5.3  5.8  1.5  0.4  20.1  סקרמנטו 57  53  37.0  0.409  0.291  0.771  4.8  5.6  1.5  0.5  17.8  סקרמנטו 63  61  34.3  0.453  0.202  0.779  4.6  4.5  1.3  0.5  16.5  סקרמנטו 65  61  31.0  0.478  0.338  0.775  4.4  3.5  1.4  0.4  15.2  ניו אורלינס 72  22  28.2  0.436  0.221  0.771  4.7  5.0  1.2  0.3  14.5  ניו אורלינס 79  76  34.1  0.447  0.304  0.694  5.3  6.6  1.3  0.5  16.6  ניו אורלינס 25  25  30.6  0.433  0.388  0.796  5.2  6.6  1.3  0.3  15.2 ניו אורלינס 26  0  18.2  0.401  0.300  0.776  3.3  3.5  0.9  0.2  9.5 סקרמנטו 14  6  22.4  0.413  0.438  0.706  3.6  2.4  0.9  0.4  11.6  ממפיס 52  32  30.9  0.452  0.399  0.785  5.2  5.2  1.1  0.3  19.4  אינדיאנה 69  18  20.3  0.389  0.356  0.719  2.9  2.4  0.8  0.3  10.2 קריירה 594  26  30.7  0.440  0.323  0.757  4.6  4.8  1.2  0.4  15.7

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ניו אורלינס 4  4  31.3  0.326  0.182  0.588  5.0  5.0  1.3  0.3  10.0  אינדיאנה 4  0  21.0  0.438  0.550  0.571  4.3  0.8  0.5  0.3  15.3 קריירה 8  4  26.1  0.385  0.419  0.581  4.6  2.9  0.9  0.3  12.6

קישורים חיצוניים

 פרופיל, באתר NBADraft
 פרופיל, באתר אוניברסיטת ממפיס

הערות שוליים

קטגוריה:אמריקאים ילידי פנסילבניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ממפיס
קטגוריה:כדורסלני סקרמנטו קינגס
קטגוריה:כדורסלני ניו אורלינס פליקנס
קטגוריה:כדורסלני ממפיס גריזליס
קטגוריה:כדורסלני אינדיאנה פייסרס
קטגוריה:בחירות דראפט של סקרמנטו קינגס
קטגוריה:פנסילבניה: כדורסלנים
קטגוריה:כדורסלנים שהורשעו באימרוץ
קטגוריה:אמריקאים שנולדו ב-1989